**Mae Budd-dal Tai yn newid o 1 Ebrill 2013 i bobl sy’n rhentu gan landlord yn y sector cymdeithasol.**

* Dyma sut y gallai’r newidiadau effeithio arnoch chi.

**Beth fydd y newidiadau’n ei olygu?**Mae rheol terfyn maint yn cael ei chyflwyno i’r Budd-dal Tai ar gyfer pobl o oedran gweithio sy’n rhentu gan awdurdod lleol, cymdeithas dai gofrestredig neu landlord cymdeithasol cofrestredig arall. Ein diffiniad o oedran gweithio yw unrhyw un o dan oedran credyd pensiwn y wladwriaeth.

Bydd y rheolau newydd yn cyfyngu ar faint y llety y gallwch gael Budd-dal Tai ar ei gyfer, yn seiliedig ar nifer y bobl yn eich aelwyd.

Mae’r rheolau newydd yn caniatáu un ystafell wely ar gyfer:

* + - * pob cwpl sy’n oedolion (priod neu ddibriod)
			* unrhyw oedolyn arall sy’n 16 oed neu drosodd
			* unrhyw ddau blentyn o’r un rhyw sydd dan 16 oed
			* unrhyw ddau blentyn dan 10 oed
			* unrhyw blentyn arall, (ac eithrio plentyn maeth neu blentyn y mae ei brif gartref yn rhywle arall)
			* gofalwr (neu dîm o ofalwyr) nad yw’n byw gyda chi ond sy’n darparu gofal dros nos ar eich cyfer chi neu eich partner

**Pryd fydd y newidiadau’n effeithio arnaf fi?**Bydd y rheolau newydd o ran terfyn maint yn dechrau ar 1 Ebrill 2013.

Os yw’n bosibl y gallai’r rheolau newydd hyn effeithio arnoch chi bydd eich awdurdod lleol yn ysgrifennu atoch i gadarnhau’r wybodaeth sydd ganddynt. Wedyn byddant yn ysgrifennu atoch eto i gadarnhau beth fydd y newidiadau i’ch Budd-dal Tai.

Mae’n bwysig eich bod yn dechrau ystyried beth allai eich opsiynau fod yn awr a lle y bo angen yn siarad gyda’ch landlord neu eich awdurdod lleol.

**Sut allai’r newidiadau effeithio arnaf fi?**Mae’n bosibl y gallai swm y Budd-dal Tai yr ydych chi’n ei gael i dalu eich rhent ac unrhyw daliadau gwasanaeth fynd i lawr.

Os penderfynir, dan y rheolau newydd hyn, bod gennych fwy o ystafelloedd gwely nag sy’n angenrheidiol ar gyfer eich aelwyd bydd eich Budd-dal Tai yn cael ei leihau yn ôl y canrannau canlynol:

* 14% os oes gennych 1 ystafell wely ychwanegol
* 25% os oes gennych 2 ystafell wely ychwanegol neu fwy

Os ydych yn cael, neu’n ystyried hawlio, Budd-dal Tai, neu’n meddwl am symud tŷ, mae angen ichi ystyried y newid hwn cyn eich bod yn adnewyddu eich cytundeb tenantiaeth neu’n ymrwymo i gytundeb tenantiaeth newydd.

**Beth ddylwn i ei wneud yn awr?**

* Siaradwch gyda Gwasanaeth Tai/Budd-dal Tai eich awdurdod lleol cyn gynted â phosibl. Gallant hwy eich helpu i ddarganfod sut yn union y bydd y newidiadau hyn yn effeithio arnoch a siarad gyda chi am eich opsiynau posibl.
* Mae’r gwasanaeth Cyngor Ar Bopeth yn rhoi amrywiaeth eang o gyngor cyfrinachol. I ddod o hyd i’ch swyddfa Cyngor Ar Bopeth leol, edrychwch yn y llyfr ffôn neu’r Yellow Pages, neu ewch at eu gwefan yn [www.citizensadvice.org.uk](http://www.citizensadvice.org.uk) neu [www.cas.org.uk](http://www.cas.org.uk) ar gyfer yr Alban.
* Mae Shelter yn cynnig cyngor cyfrinachol ynghylch tai, budd-daliadau lles a dyledion trwy rwydwaith o wasanaethau cynghori; Llinell Gymorth radffôn Cyngor Tai ar 0808 800 4444 o 8am-8pm o ddydd Llun i ddydd Gwener ac o 8am-5pm o ddydd Sadwrn i ddydd Sul ac ar-lein yn:

[England.shelter.org.uk/getadvice](file:///C%3A%5CUsers%5Csulliwj%5CAppData%5CLocal%5CTemp%5CEngland.shelter.org.uk%5Cgetadvice)

[Scotland.shelter.org.uk/getadvice](file:///C%3A%5CUsers%5Csulliwj%5CAppData%5CLocal%5CTemp%5CScotland.shelter.org.uk%5Cgetadvice)

[www.sheltercymru.org.uk](http://www.sheltercymru.org.uk)

* Fe all fod canolfannau cynghori eraill yn eich ardal, neu efallai fod gan eich awdurdod lleol wasanaeth hawliau lles. Gwiriwch y llyfr ffôn neu wefan eich awdurdod lleol.
* Gallwch gael mwy o wybodaeth am Fudd-dal Tai yn [www.direct.gov.uk](http://www.direct.gov.uk). Mae Directgov yn darparu gwybodaeth am wasanaethau cyhoeddus mewn un lle.

**Mwy o wybodaeth**I gael mwy o wybodaeth, cysylltwch â Gwasanaeth Tai/Budd-dal Tai eich awdurdod lleol.

|  |  |
| --- | --- |
| DWP | Yr Adran  |
| Gwaith a Phensiynau |

|  |  |
| --- | --- |
| DWP | Yr Adran  |
| Gwaith a Phensiynau |